Odredbom članka 130. stavkom 1. Zakona o komunalnom gospodarstvu („Narodne novine“ br. 68/18 - u daljnjem tekstu: Zakon), propisano je da će jedinica lokalne samouprave donijet Odluku o komunalnom doprinosu iz članka 78. stavka 1. Zakona, u roku od šest mjeseci od dana stupanja na snagu Zakona.

Na temelju odredbe članka 78. stavka 1. Zakona, predstavničko tijelo jedinice lokalne samouprave donosi odluku o komunalnom doprinosu kojom se određuju zone u jedinici lokalne samouprave za plaćanje komunalnog doprinosa, jedinična vrijednost komunalnog doprinosa po pojedinim zonama u jedinici lokalne samouprave, način i rokovi plaćanja komunalnog doprinosa, opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.

Sukladno gore navedenom, Grad Novska dužan je donijeti Odluku o komunalnom doprinosu (u daljnjem tekstu: Odluka) radi usklađivanja sa novim Zakonom koji je stupio na snagu dana 04. kolovoza 2018. godine.

U skladu s odredbama članka 11. Zakona o pravu na pristup informacijama („Narodne novine“ br. 25/13 i 85/15) Grad Novska pri donošenju Odluke, provodi  savjetovanje sa zainteresiranom javnošću s ciljem upoznavanja javnošću s Nacrtom prijedloga Odluke i pribavljanjem  mišljenja, primjedbi i prijedloga zainteresirane javnosti, kako bi isti, ukoliko  su zakonito i stručno utemeljeni, bilo prihvaćeni i u konačnosti ugrađeni u odredbe Odluke.

**Savjetovanje s zainteresiranom javnošću započinje dana 9. siječnja 2019. godine te završava zaključno s danom 24. siječnja 2019. Godine,** koji je ujedno i krajnji rok za dostavu mišljenja, primjedbi i prijedloga na Nacrt prijedloga Odluke. Javno savjetovanje traje 15 dana, a razlog vremenski kraćem savjetovanju je što se radi samo o usklađenju postojeće Odluke s novim [Zakonom o komunalnom gospodarstvu](https://narodne-novine.nn.hr/clanci/sluzbeni/2018_07_68_1393.html). Veći dio sadržaja Odluke je ostao nepromijenjen (jedinične vrijednosti komunalnog doprinosa, djelomična i potpuna oslobođenja od plaćanja, obročna otplata itd.).

|  |
| --- |
| **OBRAZAC****sudjelovanja u savjetovanju o Nacrtu prijedloga****Odluke o komunalnom doprinosu** |
| **NACRT** **Prijedloga Odluke**  |
| **Grad Novska****Upravni odjel za gospodarstvo, poljoprivredu, komunalni sustav i prostorno uređenje** |
| **Početak savjetovanja: 9. siječnja 2019.** | **Završetak savjetovanja: 24. siječnja 2019.** |
| Ime/naziv sudionika savjetovanja (pojedinac, udruga, ustanova i slično) koji daje svoje mišljenje, primjedbe i prijedloge na predloženi nacrt prijedloga |  |
| Tematsko područje i brojnost korisnika koji predstavljate, odnosno interes koji zastupate  |  |
| Načelni komentari na predloženi nacrt prijedloga |  |
| Primjedbe na pojedine članke s obrazloženjem(Ako je primjedaba više, prilažu se obrascu) |  |
| Ime i prezime osobe/a koja je sastavljala primjedbe i komentare ili osobe ovlaštene za zastupanje udruge, ustanove |  |
| Datum dostavljanja |  |
| Jeste li suglasni da se ovaj obrazac s imenom/nazivom sudionika savjetovanja, objavi na internetskoj stranici Grada Novska? |  |
| Potpis |  |

**Popunjeni obrazac s eventualnim prilogom dostavite na adresu elektronske pošte:** **grad@novska.hr**